
Grozījumi Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21"
Izdoti saskaņā ar Būvniecības likuma 5. panta pirmās daļas 3. punktu
· 1. Izdarīt Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21" (Latvijas Vēstnesis, 2023, 153. nr.) šādus grozījumus:
· 2. Aizstāt 3.2.apakšpunktā vārdus iekavās "terases, nojumes, apjumtas pergolas, rampas" ar vārdiem "virs ēkas vai tās daļas izbūvētas terases".
· 3. Aizstāt 3.18.apakšpunktā vārdu "piebūve" ar vārdu "konstrukcija".
· 4. Svītrot 3.23. apakšpunktā vārdus "piebūvēta pie ēkas".
· 5. Izteikt 3.38.apakšpunktu šādā redakcijā:
· "3.38. terase - vaļēja vai pārsegta konstrukcija, kas izbūvēta zemes līmenī vai virs ēkas vai tās daļas, vai atsevišķi kā ārtelpas labiekārtojuma elements".
· 6. Papildināt ar 6.1 punktu šādā redakcijā:
· "6.1 Ēkas atjaunošanas un pārbūves gadījumā, ciktāl tas attiecas uz ēkas konstrukciju energoefektivitātes uzlabošanu, nepārvērtē ēkas norobežojošo konstrukciju attāluma izmaiņas līdz citām būvēm vai zemes vienības robežām, pieņemot, ka attālums nemainās, kā arī nepārvērtē šādas ēkas apbūves blīvumu un apbūves intensitāti.".
· 7. Izteikt 13. punktu šādā redakcijā:
· "13. Ēkas apbūves laukumu aprēķina kā laukumu ēkas lielākajam virszemes un pazemes ārējam perimetram, tajā iekļaujot:
· 13.1. caurbrauktuves laukumu;
· 13.2. laukumu zem ēkas daļas, kas izvietota uz kolonnām.".
· 8. Papildināt ar 13.1 punktu šādā redakcijā:
· "13.1 Pazemes ēkai apbūves laukumu aprēķina kā laukumu pēc stāvā esošo telpu iekšējiem izmēriem, iekļaujot ārējo norobežojošo konstrukciju biezumu.".
· 9. Izteikt 14.punktu šādā redakcijā:
· "14. Apbūves laukumā neieskaita:
· 14.1. atklātas ārējās evakuācijas kāpnes, ārējās kāpnes, lieveni, pandusu;
· 14.2. balkonu (tai skaitā, aizstiklotu);
· 14.3. ārējo rampu, uzbrauktuvi;
· 14.4. jumta pārkari līdz 1,5 metriem;
· 14.5. markīzi, jumtiņu virs ieejas;
· 14.6. ārējo apgaismojuma elementu;
· 14.7. otrā stāva vai augstāka stāva līmenī esoša ēkas daļa, ja zem tās nav ēkas pazemes stāvs un ir neapbūvēta platība vai apstādījums;
· 14.8. stiprinājumu, piemēram, velosipēdam, karogam, pandusam;
· 14.9. iekārtu, tajā skaitā pacēlāju vides pieejamības nodrošināšanai;
· 14.10. citu elementu kā loga šahtu, atbalsta sienu, lietusūdens novadīšanas laukumiņu u.tml.;
· 14.11. pie ēkas izbūvētus ārtelpas labiekārtojuma elementu (piemēram, pie ēkas izbūvēta terase, laipa, lieveņa tipa laukums).".
· 10. Izteikt 16.punktu šādā redakcijā:
· "16. Ēkas kopējā platībā ieskaita, izdalot atsevišķi, neapkurināmu ārtelpu – balkonu, lodžiju, virs ēkas vai tās daļas izbūvētu terašu, nojumju, ekspluatējamo jumtu, atklātu galeriju – platību. Ēkas kopējā platībā neieskaita bēniņu, tehniskās pagrīdes un ārējo atklāto kāpņu, lieveņu, zemes līmenī izbūvētas terases, rampu, lokālo uzbrauktuvju un pandusu platību.".
· 11. Aizstāt 18.punktā vārdu "terašu" ar vārdiem "virs ēkas vai tās daļas izbūvētu terašu".
· 12. Aizstāt 21.4.apakšpunktā vārdu "inženierkomunikāciju" ar vārdu "inženiertīklu".
· 13. Svītrot 24.punktā vārdus "pandusu un lokālo uzbrauktuvju".
· 14. Izteikt 26.punkta otro teikumu šādā redakcijā:
· "Virs ēkas vai tās daļas izbūvētu terases platību aprēķina grīdas līmenī, par robežu nosakot norobežojošās konstrukcijas virsmu vai margu iekšējo virsmu, vai terases grīdas beigas.".

	Ministru prezidents
	(paraksts*)
	V. Uzvārds

	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

